મુક્તાનંદ સ્વામી સાથે મેળાપ : સુવ્રતમુનિ કહે છે , હે રાજન ! આ પ્રમાણે સુખાનંદ સ્વામીના વચનો સાંભળી મુક્તાનંદ સ્વામી જેવા યોગીપુરુષના દર્શનને જ તીર્થયાત્રાનું સાચું ફળ જાણી વર્ણીરાજ શ્રીહરિ સુખાનંદ સ્વામીને કહેવા લાગ્યા કે, હે મુનિ ! વનમાં નવાં નવાં વૃક્ષો નીચે નિત્યે નિવાસ કરતો હું પુર કે ગામમાં ક્યારેય પ્રવેશ કરતો નથી . છતાં પણ તેવા યોગીના દર્શનને જે સર્વ તિર્થયાત્રાનું ફળ જાણું છું . તેથી હું જ તમારી સાથે તેમના દર્શન કરવા હમણાં આવું છું.